Diari Oficial de la Generalitat Valenciana


Sumari del DOGV 6730, del 08-03-2012 (2012/2242)

RESOLUCIÓ de 31 de gener de 2012, de la presidenta de l'Agencia Valenciana del Turisme, sobre minoració d'ajudes concedides.
----------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2242


Data del document
:   31-01-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública

RESOLUCIÓ de 31 de gener de 2012, de la presidenta de l'Agencia Valenciana del Turisme, sobre minoració d'ajudes concedides. [2012/2242]  
Antecedents de fet  
Primer. Una vegada incoats els corresponents expedients administratius i instruïts com cal, esta Agència va dictar diverses resolucions de concessió d'ajudes per a donar suport a la realització de projectes els beneficiaris i els imports dels quals estan en l'annex adjunt.  
Segon. En les resolucions de concessió, que van ser notificades als beneficiaris per mitjà de la publicació en el DOCV, se'ls atorgava un termini per a presentar la justificació del projecte realitzat, a fi de procedir al lliurament de l'ajuda.  
Tercer. En els expedients que es detallen en l'annex a esta resolució, els instructors han emés els corresponents informes de minoració de les ajudes concedides al seu dia per concórrer els motius que, respecte a cada expedient, es descriuen i detallen en l'esmentat annex.  
  
Quart. De conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es va donar trasllat del tràmit d'audiència a cada interessat i se li va posar de manifest el respectiu expedient, amb indicació concreta del motiu pel qual es considera que ha de ser minorada l'ajuda (amb detall del codi, descripció d'este i observacions que la individualitzen en cada cas concret); a més, es va concedir un termini de 10 dies a fi que els beneficiaris pogueren al·legar i presentar els documents i les justificacions que estimaren pertinents, però durant l'esmentat termini no s'han formulat al·legacions o les presentades no han desvirtuat el respectiu motiu de minoració de què havia tingut coneixement cada interessat en l'audiència.  
  
Quint. La directora de l'Agència Valenciana del Turisme ha emés una proposta de resolució per la qual es minoren els imports de les sol·licituds d'ajudes, i que es apareixen en l'annex adjunt.  
  
Fonaments de dret  
Primer. La competència per a resoldre correspon a la presidenta de l'Agència Valenciana del Turisme, d'acord amb el que establixen l'article 5 del Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, i l'article 5, apartat 2, lletra g), del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, del Consell.  
  
Segon. L'article 5.3 del Decret 9/2000, de 25 de gener, del Govern Valencià, sobre concessió d'ajudes en matèria de turisme, així com l'article 13 de l'Orde de 2 de desembre de 2008, de la consellera de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, establixen que l'alteració d'alguna de les característiques del projecte o de l'activitat aprovats, l'incompliment de condicions i terminis establits en la resolució, la nul·la execució o l'execució parcial de la inversió, la incompleta justificació dels gastos efectivament realitzats, la concessió després de la presentació de la sol·licitud d'unes altres ajudes públiques o privades que, en conjunt, excedisquen els límits establits, o la concurrència d'alguna de les causes previstes en l'article 37 de la Llei 38/2003, General de Subvencions, podran donar lloc a la minoració total o parcial de la subvenció concedida.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que podran refondre's en un únic acte, acordat per l'òrgan competent, les resolucions administratives de la mateixa naturalesa, amb especificació de les persones o d'unes altres circumstàncies que individualitzen els efectes de l'acte per a cada interessat.  
Quart. Els articles 59.6 i 60 de l'esmentada Llei 30/1992 preveuen la possibilitat que els actes administratius siguen objecte de publicació, amb efectes de notificació; l'article 12, apartat 1, paràgraf segon, de la Resolució de 2 de febrer de 2011, de convocatòria d'ajudes, assenyala que la notificació podrà ser substituïda per la publicació en el DOCV, com així ha ocorregut amb les anteriors resolucions d'execució de la mateixa convocatòria.  
Vistos els antecedents de fet i els fonaments de dret exposats, resolc:  
  
I. Minorar les ajudes concedides en els expedients indicats en l'annex a esta resolució i, per tant, no pagar-les en l'import concret assenyalat per a cada expedient com a «import minorat».  
  
  
II. Ordenar la publicació en el DOCV, amb efectes de notificació, d'esta resolució de minoració de les ajudes en matèria de turisme contingudes en l'annex adjunt, de conformitat amb la proposta de la directora de l'Agència Valenciana del Turisme.  
  
Contra la present resolució, que posa fi a la via administrativa, s'hi podrà interposar un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la publicació, i, potestativament, un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Detall de l'annex  
  
  
  
València, 31 de gener de 2012.- La presidenta de l'Agència Valenciana del Turisme: Lola Johnson Sastre.  
  
  
ANNEX  
  
RESOLUCIÓ DE MINORACIÓ DE DATA 31 DE GENER DE 2012  
  
Programa 5.5.1. De llançament de nous productes turístics  
  
  
  
  
Programa 3.1.1. Foment en la introducció de tecnologies turístiques  
  
  
  
  
Programa 3.2.1. Suport a millores substancials en les condicions i els servicis dels establiments d'allotjament i de restaurants, i a projectes d'interés singular que enfortisquen l'oferta turística valenciana  
  
  
  
  
Programa 5.1.1. Per al suport d'actuacions de màrqueting electrònic, Turisme 2.0  
  
  
  
  
  
Programa 7.1.1. Suport a la certificació de sistemes de qualitat  
  
  
  
  
Programa 7.4.1. Suport a inversions de millora de les condicions de supressió de barreres a la diversitat funcional, física, visual, auditiva, intel·lectual i orgànica  
  
  
  
Programa 3.3.1. (energia) Mesures mediambientals amb vista a l'ús més eficient de l'energia  
  
  
  
  
Programa 3.3.1. (aigua) Mesures mediambientals amb vista a l'ús més eficient de l'aigua  
  
  
  
  
  
  
  
  
  
\* \* \* \* \* \* \* \* \* \* \* \*  
ANEXO  
  
RESOLUCION DE MINORACION DE FECHA 31 DE ENERO DE 2012  
  
Programa 5.5.1 de lanzamiento de nuevos productos turísticos  
  
  
  
  
Programa 3.1.1. Fomento en la introducción de tecnologías turísticas  
  
  
  
  
Programa 3.2.1. Apoyo a mejoras sustanciales en las condiciones y servicios de los establecimientos de alojamiento y restaurantes y a proyectos de interés singular que fortalezcan la oferta turística valenciana  
  
  
  
  
Programa 5.1.1 Para el apoyo de actuaciones de e-marketing, Turismo 2.0  
  
  
  
  
  
Programa 7.1.1 Apoyo a la certificación de sistemas de calidad  
  
  
  
  
Programa 7.4.1. Apoyo a inversiones de mejora de las condiciones de supresión de barreras a la diversidad funcional, física, visual, auditiva, intelectual y orgánica.  
  
  
  
Programa 3.3.1 (energía). Medidas medioambientales en orden al uso más eficiente de la energía  
  
  
  
  
  
Programa 3.3.1. (agua). Medidas medioambientales en orden al uso más eficiente del agua  
  
  
  
  
  
  
